વાજપેયીના સમયમાં અર્થતંત્રમાં અનેક સુધારાઓ થયા હતા. જીડીપી સુધર્યો હતો, પરંતુ એ પ્રગતિની રફતાર તેજ નહોતી. પરિણામે ભાજપ હારી ગયો. અમેરિકન ડેમોક્રેટિક પાર્ટીના જાણીતા થિન્કર અને સ્ટ્રેટેજિસ્ટ જેમ્સ કારવેલ આ ફિનોમીનાને ‘ધ ઇકોનોમી… સ્ટુપિડ ફિનોમીના’ તરીકે ઓળખાવતાં કહે છે કે, બિલ ક્લિન્ટન અત્યંત સોહામણું વ્યક્તિત્વ ધરાવતા અદ્ભુત વક્તા હતા. નોંધપાત્ર આર્થિક સુધારા કર્યા હતા, છતાં અમેરિકનોએ બિલ ક્લિન્ટનની પાર્ટીને હરાવી દેતાં એવો મેન્ડેટ આપ્યો હતો કે, ‘ઇટ વોઝ ટુ લિટલ એન્ડ ટુ લેટ’.